Opp mot 100 barn kan være fanget i ruinene etter huskollaps i Nigeria
Den tre etasjer høye bygningen i det tettbefolket området Itafaji på Lagos -øya falt sammen onsdag. Ifølge lokale medier var det en privat barneskole i den øverste etasjen. Mange elever er fryktet fanget i bygningsmassene. En halv time etter at huset falt sammen meldte redningsmannskaper at minst ti barn var fanget i ruinene. Beboere i området, sier til nyhetsbyrået Reuters at om lag 100 barn er elever ved skolen. Minst åtte barn skal også være reddet ut, opplyser vitner på stedet. – Det er en krevende situasjon og det er ikke mye jeg kan si om situasjonen nå, sier Ibrahim Farinloye på vegne av nødetatene i byen. Det er ikke uvanlig at bygninger faller sammen i Nigeria . Tekniske konstruksjonskrav blir ofte ignorert under bygging, og det har vært flere tilfeller der mennesker har omkommet som følge av kollapser de siste årene.
Mange elever og flere voksne fryktes fanget i ruinene etter at en bygning, som blant annet rommet en skole, kollapset i Nigerias største by Lagos onsdag.